**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  22 – 1 – 2025

 **ΑΜΑΡΟΥΣΙΟΥ Αρ. Πρ.: 28**

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

  **Προς: Δήμο Κηφισιάς, ΥΠΑΙΘΑ, Δ/νση Π. Ε. Β΄ Αθήνας**

**Κοινοποίηση: ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ Δ. Ο. Ε., Συλλόγους Εκπ/κών Π. Ε. της χώρας, Ένωση Συλλόγων Γονέων & Κηδεμόνων Δήμου Κηφσιάς**

**Θέμα: « Χαοτική και απαράδεκτη η κατάσταση στα Δημοτικά Σχολεία & Νηπιαγωγεία του Δήμου Κηφισιάς εξαιτίας της πολιτικής της Δημοτικής Αρχής για την εξυπηρέτηση των σχολικών μονάδων ύστερα από την κατάργηση των σχολικών επιτροπών. Απαιτούμε να δοθεί άμεσα η 1η πάγια εντολή πληρωμής των λειτουργικών δαπανών των σχολικών μονάδων του Δήμου Κηφισιάς».**

Το Δ. Σ. του Συλλόγου Εκπ/κών Π. Ε. Αμαρουσίου εκφράζοντας την έντονη αγανάκτηση και απογοήτευση των μελών του σωματείου μας ΚΑΤΑΓΓΕΛΛΕΙ τις ενέργειες της Δημοτικής Αρχής Κηφισιάς αναφορικά με την πολιτική που ακολουθεί και εφαρμόζει σχετικά με την ικανοποίηση των αναγκών των Δημοτικών Σχολείων και Νηπιαγωγείων του Δήμου Κηφισιάς τόσο σε επίπεδο εφοδιασμού με αναλώσιμα υλικά όσο και σε επίπεδο αντιμετώπισης των λειτουργικών αναγκών των σχολικών μας μονάδων, ύστερα από την κατάργηση των σχολικών επιτροπών τον περασμένο Ιούνιο (2024).

Δυστυχώς, εξαιτίας της άφρονος πολιτικής της κυβέρνησης και της εφαρμογής της από τον Δήμο Κηφισιάς φτάσαμε στο σημείο σήμερα να στερούνται οι σχολικές μονάδες της Κηφισιάς ή να εφοδιάζονται με το σταγονόμετρο βασικών αναλώσιμων υλικών

(μελάνι εκτυπωτών και φωτοτυπικών, καθαριστικών, χαρτιών υγείας κ.ά.) αλλά, ακόμα χειρότερα, να στερούνται χρημάτων για την αντιμετώπιση των λειτουργικών τους δαπανών εφόσον ακόμα δεν έχει εκταμιευτεί ούτε καν η 1η πάγια χρηματική εντολή για τις λειτουργικές δαπάνες των σχολικών μονάδων της Κηφισιάς, η οποία έχει κατατεθεί από τον Δεκέμβριο του 2024 στους λογαριασμούς των σχολικών μονάδων χωρίς να μπορεί να εκταμιευτεί για άγνωστους γραφειοκρατικούς λόγους, κι όλα αυτά όταν στους όμορους Δήμους έχει ήδη εκταμιευτεί η 3η πάγια χρηματική εντολή για τις λειτουργικές δαπάνες των σχολικών μονάδων από την αρχή του σχολικού έτους 2024 – 2025.

Πληροφορούμε την Δημοτική Αρχή Αμαρουσίου ότι τα σχολικά κτήρια ανήκουν πλέον, με βάση τον νόμο που ψήφισε η κυβέρνηση της Ν. Δ., αποκλειστικά στην κυριότητα των Δήμων της χώρας και αυτοί είναι απολύτως υπεύθυνοι για την συντήρηση και λειτουργία τους.

Καλούμε την Δημοτική Αρχή Κηφισιάς να αρθεί στο ύψος της αποστολής και του ρόλου της ικανοποιώντας πλήρως και εγκαίρως τις ανάγκες των σχολικών μονάδων της πόλης της Κηφισιάς σύμφωνα με τα αιτήματα και τις ενημερώσεις που λαμβάνει από τις/τους Διευθύντριες/Διευθυντές και Προϊστάμενες/Προϊστάμενους των Δημοτικών Σχολείων και Νηπιαγωγείων της πόλης της Κηφισιάς λαμβάνοντας υπόψη της τις ανάγκες διασφάλισης της ασφαλούς παραμονής των μαθητών/μαθητριών στα σχολικά κτήρια προχωρώντας άμεσα σε όλες τις απαραίτητες ενέργειες για την εκταμίευση από τις/τους Διευθύντριες/Διευθυντές και Προϊστάμενες/Προϊστάμενους των Δημοτικών Σχολείων και Νηπιαγωγείων της Κηφισιάς των αναγκαίων χρηματικών εντολών για τα λειτουργικά έξοδα των σχολικών μονάδεων.

Καλούμε το Δ. Σ. της Δ. Ο. Ε. να επιληφθεί του θέματος.

Καλούμε τους φορείς της πόλης της Κηφισιάς και την Δημοτική Αρχή Κηφισιάς να συνταχθούν μαζί μας στον αγώνα που δίνουμε για την επαναφορά της λειτουργίας των σχολικών επιτροπών.

